钦定古今图书集成/明伦汇编/氏族典/第390卷 > 李弘节
## 钦定古今图书集成/明伦汇编/氏族典/第390卷 > 李弘节

按《十国春秋》：楚李弘节，弘皋弟也。少有文学，与弘皋
同居幕府。同光初，武穆王拜江南诸道都统，唐庄宗
诏赐战马数百匹，王属弘皋草谢表。会弘皋文思艰
涩，顾谓弘节曰：“马有旋风之队，那得一事作对？”弘节
曰：“独不闻军有偃月营邪？”弘皋欣然捉笔云：“寻当偃
月之营，摆作旋风之队。”表成，王大称赏。文昭王置天
“策府”学士，弘节亦与其数。后与弘皋同死于朗兵。